
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                                                                         Bucureşti,  24.01.2005
                                                                         Nr.  P.L.X- 749


                 RAPORT

asupra proiectului de Lege pentru ratificarea Protocolului adiţional  la Convenţia pentru protejarea persoanelor faţă de prelucrarea automatizată a datelor, cu privire la autorităţile  de control şi fluxul transfrontalier al datelor,  adoptat la Strasbourg la 18 noiembrie 2001 
        În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru ratificarea Protocolului adiţional  la Convenţia pentru protejarea persoanelor faţă de prelucrarea automatizată a datelor, cu privire la autorităţile  de control şi fluxul transfrontalier al datelor,  adoptat la Strasbourg la 18 noiembrie 2001, trimis cu adresa nr. P.L.X-749 din 28 decembrie 2004, înregistrat sub nr. 1106 din 28 decembrie 2004.
                   Potrivit prevederilor art. 75 alin. 1 din Constituţia României şi ale art. 86 alin 2 pct.1 din  Regulamentul Camerei Deputaţilor, prima Cameră sesizată este Camera Deputaţilor, iar competenţa decizională în cazul acestui proiect de lege aparţine Senatului.
         Comisia pentru drepturile omului, culte şi problemele minorităţilor naţionale a avizat favorabil proiectul de lege, cu avizul nr.25/ 505/2005. 

Comisia pentru administraţie publică, amenajarea teritoriului şi echilibru ecologic, a avizat  favorabil proiectul de lege, conform avizului nr.26/6/2005.
         Consiliul Legislativ  a avizat favorabil proiectul de lege, conform avizului nr. 1918/23.11.2004.
  Proiectul de lege supus dezbaterii are ca obiect de reglementare ratificarea Protocolului adiţional la Convenţia pentru protejarea persoanelor faţă de prelucrarea automatizată a datelor cu caracter personal în ceea ce priveşte autorităţile de control şi fluxul transfrontalier al datelor, care a fost adoptat la  Strasbourg la 18 noiembrie 2001.Protocolul adiţional  constituie un tratat internaţional, care a fost încheiat la nivel de state în vederea aducerii de modificări şi completări la Convenţia pentru protejarea persoanelor faţă de prelucrarea automatizată a datelor cu caracter personal,ratificată de România  prin Legea nr. 682/2001 şi , de aceea , urmează ca, potrivit prevederilor art. 19 alin. 1 lit. a) şi h) din Legea nr. 590/2003 privind tratatelor, să fie supus Parlamentului spre ratificare prin lege. Propunerea de ratificare s-a făcut în conformitate cu dispoziţiile art. 3 alin. 2 al Protocolului adiţional, în care se prevede posibilitatea ratificării lui de către statele membre ale Convenţiei, care l-au semnat; România a semnat Protocolul adiţional la 13 iunie 2004.      
În conformitate cu prevederile art. 60 din Regulamentul Camerei Deputaţilor, membrii comisiei  au examinat proiectul de lege mai sus menţionat, în şedinţa din  24 ianuarie 2005. La lucrările comisiei au luat parte în calitate de invitat,  domnul Mihai Tătuţ , director general adjunct la Ministerul Administraţiei şi Internelor. 

       În urma dezbaterii, membrii comisiei au hotărât, cu unanimitate de voturi, ca proiectul de Lege pentru ratificarea Protocolului adiţional la Convenţia pentru protejarea persoanelor faţă de prelucrarea automatizată a datelor cu caracter personal, cu privire la autorităţile de control şi fluxul transfrontalier al datelor,  adoptat la Strasbourg la 18 noiembrie 2004 să fie supus, spre dezbatere şi adoptare, plenului Camerei Deputaţilor . 

      La dezbaterea acestui proiect de lege au participat 17 deputaţi din totalul de 21 de membri ai Comisiei juridice.

      În raport de obiectul şi conţinutul său, proiectul de lege face parte din categoria legilor ordinare. 
                                            PREŞEDINTE ,                                                                        SECRETAR, 
                         Sergiu Andon                                                                     Cristian Dumitrescu
Consilier
Dr. Corneliu Manda

	Nr. Crt.
	Articolul (text iniţial)
	Text adoptat de comisie

(autorul amendamentului)
	Motivare
	Camera Decizională

	 1.
	Art.2.- Pedepsele care se aplică persoanei juridice pentru infracţiunile prevăzute la art. 1 sunt:  amenda, ca pedeapsă principală, şi suspendarea activităţii sau a uneia dintre activităţile persoanei juridice, ca pedeapsă complimentară.
	Art.2.- Pedepsele care se aplică persoanei juridice pentru infracţiunile prevăzute la art. 1 sunt:  amenda, ca pedeapsă principală, şi suspendarea activităţii sau a uneia dintre activităţile persoanei juridice, ca pedeapsă complementară.
Autor: deputat Ştefan Cazimir
	Îndreptarea unei erori materiale.
	Camera Deputaţilor


	  2.
	Art.3. – (1)…………………
              (2) – În cazul săvârşirii infracţiunii de către persoana juridică, în condiţiile art. 282 alin (3) teza I pedeapsa este amenda de la 15.000.000 lei la 5.000.000.000 lei, iar dacă este săvârşită în condiţiile art. 282 alin (3) teza II, pedeapsa este amenda de la 25.000.000 lei la 7.000.000.000 lei.
       (3)- Tentativa la infracţiunea prevăzută la art. 282 din Codul penal săvârşită de persoana juridică se pedepseşte cu amendă cuprinsă între jumătatea minimului amenzii prevăzute la alin. (1) şi alin. (2).


	Art.3. – (1) ………………………
              (2) – În cazul săvârşirii infracţiunii de către o persoană juridică, în condiţiile art. 282 alin (3) teza I pedeapsa este amenda de la 15.000.000 lei la 5.000.000.000 lei, iar dacă este săvârşită în condiţiile art. 282 alin (3) teza II, pedeapsa este amenda de la 25.000.000 lei la 7.000.000.000 lei.
       (3) -  Tentativa la infracţiunea prevăzută la art. 282 din Codul penal săvârşită de o persoană juridică se pedepseşte cu amendă cuprinsă între jumătatea minimului amenzii prevăzute la alin. (1) şi alin. (2).

Autor: deputat Ştefan Cazimir
	Pentru precizia textului.
	Camera Deputaţilor


	  3.
	Art. 4. – Dispoziţiile cuprinse la art. 3 se aplică şi în cazul în care infracţiunea prevăzută la art. 282 din Codul penal priveşte monede străine sau alte valori străine.
	Art. 4. – Dispoziţiile cuprinse la art. 3 se aplică şi în cazul în care infracţiunea prevăzută la art. 282 din Codul penal priveşte monede sau alte valori străine.
Autor: deputat Ştefan Cazimir
	Pentru acurateţea textului.
	Camera Deputaţilor


	  4.
	Art. 6. – (1) Pedeapsa complementară a suspendării activităţii sau a uneia dintre activităţile persoanei juridice poate fi aplicată pe o durată de la unu la 3 ani.
	Art. 6. – (1) Pedeapsa complementară a suspendării activităţii sau a uneia dintre activităţile persoanei juridice poate fi aplicată pe o durată de la un an la 3 ani.

Autor: deputat Ştefan Cazimir
	Pentru precizia textului.
	Camera Deputaţilor

